Creativas Galegas

Escaparate Vivente de ilustración _ Rashel Art
2023-01-02 11:30 - 13:30 (Europe/Madrid)
Raquel é a artista que está detrás das ilustracións da marca Rashel Art.

Esta ilustradora formada en escultura pola Escola de Arte Mestre Mateo en Santiago de Compostela, mostra en toda a súa obra unha marcada personalidade. Ata mesmo se podería dicir que un tanto incómoda e provocadora polo elevado detalle co cal nos mostra a súa percepción do mundo, os seus elementos e os seres que o habitan.

A súa percepción de canto a rodea está marcada pola disconformidade contínua con todo o establecido, con aquelo que se considera o “normal, habitual e correcto”, e todos/as o aceptamos sen cuestionarnos.

“Pienso firmemente que el ser humano tiene más parte oculta que visible, mayormente de forma inconsciente, y aquí entra en juego mi obra; con ella quiero mostrar el interior del ser humano, sus miserias, sus sueños, sus ideales, sus miedos… Su lado oculto, cual cara oculta de la luna.
Entre mis influencias se encuentran diferentes estilos, marcándome especialmente artistas como René Magritte, Salvador Dalí, Man Ray, Frida Kahlo o Toyen, con sus aires oníricos, tan común a los míos.”

Coñece a esta ilustradora e o seu traballo en directo.

Título da exposición: “ilustración Rashel Art”
Técnica: ilustración
Autora: Raquel Currás
Marca: Rashel Art
Lugar da exposición: Mercado galego da creatividade
Data: 2 de xaneiro

Linkedin: Raquel Currás
Facebook: Rashel Art

Escaparate Vivente de xoiaría _ Brigantia Orfebres
2022-12-29 11:30 - 13:30 (Europe/Madrid)
Yesenia e Nuria son as orfebres que están detrás de Brigantia Orfebres.
Desde a súa xoiaría, situada na rúa San Pedro, en Santiago de Compostela, e das RRSS da firma, amosan todo o seu traballo creativo para descubrirnos este oficio e facernos partícipes das técnicas tradicionais da orfebrería.
Para este escaparate achéganse a rúa da Caldeirería co propósito de traballar en directo desde outro escenario, o escaparate do Mercado.
E que nos van ensinar nesta demostración? Pois as técnicas básicas deste oficio como son traballar coa segueta, darlle forma ás pezas, limado, lixado e pulido das pezas para compoñer o deseño da xoia final.
Coñeces a súa obra? Se aínda non a coñeces animámoste a facelo.
Título da exposición: “Peza de orfebrería”
Técnicas: segueteado, dar forma, limado, lixado e pulido
Autoras: Yesenia e Nuria
Marca: Brigantia Orfebres
Lugar da exposición: Mercado galego da creatividade
Data: 29 de decembro
Horario: 11:30 -13:30 h

Instagram: @brigantiaorfebres
Facebook: Brigantia Orfebres

@artesania_de_galicia
@xuntadegalicia
@camino_xacobeo

Taller de calceta _ La con Agarimo
2022-12-28 16:00 - 19:30 (Europe/Madrid)
Como levas a técnica da calceta? Nunca probaches a traballar coas agullas a ver se che gustaba? Gustaríache facelo? Xa o fixeches pero fáltache saber como deseñar o patrón e elixir os puntos?
Desy, da marca La con Agarimo é a nosa experta en la e calceta e vai impartir un taller no que principiantes e avanzados/as poderemos desfrutar.
A proposta deste obradoiro é elaborar o noso propio gorro con pompón, tecendo coas agullas rectas e axudándonos cunha agulla lanera, unha cinta métrica e unhas tesoiras.
Para a casa levaremos cada quen o noso gorro e un kit de traballo: cunhas agullas, unha cinta métrica e o patrón do gorro.
Que che parece? Este Nadal xa non hai escusa para non agasallar gorriños de la para toda a familia.

Título do taller: “Elaboración dun gorro de la”
Técnica: calceta
Autora: Desy Díaz
Marca: La con Agarimo
Lugar: Mercado Galego da Creatividade
Data: 28 de decembro
Horario: 16:00 – 19:30 h

Facebook: La con Agarimo
Instagram: @laconagarimo

@artesania_de_galicia
@xuntadegalicia
@camino_xacobeo

Escaparate Vivente de gancho _ Boneco Tolo
2022-12-24 11:30 - 13:30 (Europe/Madrid)
Ana traballa a técnica do gancho desde fai moitos anos e é unha verdadeira experta nesta arte.
Baixo a súa marca Boneco Tolo decidiu evolucionar os seus coñecementos desta técnica e comercializar novos produtos. Empezou a traballar tecendo, non só en plano para crear prendas e complementos, senón que decidiu facer tecidos en circular para engadir volume e así crear pezas como os bonecos xaponeses amigurumis. Con esta técnica orixinaria de Xapón crea xoguetes en 3D para os/as cativos/as e os/as non tan pequenos/as da casa como son: Frida Khalo, personaxes como O Apalpador, Pokemons, personaxes da recoñecidísima saga de Star Wars…
Emprega, aparte das súas mans e os ganchos, fibras de algodón ecolóxico e recheos hipoalerxénicos.
E ti, coñeces os/as seus/súas bonequiños/as? Que personaxe che gustaría que fixese para ti? De cal eres fan?
Anímate a pedirlle algunha proposta porque Ana faino para ti.

Título da exposición: “Bonecos feitos coa técnica do gancho”
Técnica: gancho
Autora: Ana
Marca: Boneco Tolo
Lugar da exposición: Mercado galego da creatividade
Data: 24 de decembro
Horario: 11:30 -13:30 h

Instagram: @bonecotolo
Facebook: Boneco Tolo

@artesania_de_galicia
@xuntadegalicia
@camino_xacobeo

Taller de elaboración dunha peza en coiro _ Mocao
2022-12-23 17:00 - 20:00 (Europe/Madrid)
Temos un segundo taller de coiro para deseñar e crear unha peza propia neste material.
A docente deste segundo taller é Mónica, da marca Mocao. Moitos e moitas coñecedes o seu traballo baixo a marca Momó en cueros. É a mesma artesá e está disposta a contarnos os segredos de como traballar a pel para a partir dela, deseñar e elaborar unha peza como poden ser unha pulseira, unha carteira, uns pendentes…, en fin, que este material abre todo un abano de posibilidades de marroquinería.
O oficio do traballo coa pel acompañou, desde os inicios, ao ser humano, e tantos anos de tradición fan do coiro un dos materiais mais investigados para traballar con el e crear a partir del.
Se nunca fixeches unha peza de coiro, recomendámosche vivir esta experiencia con Mónica. Toma nota:

Título do taller: “Elaboración dunha peza de marroquinería”
Técnica: deseño e patronaxe sobre coiro
Autora: Mónica Cao
Marca: Mocao Artesanía
Lugar: Mercado Galego da Creatividade
Data: 23 de decembro
Horario: 17:00 – 20:00 h

Facebook: MOCAO artesanía
Instagram: @mocaoartesania

@artesania_de_galicia
@xuntadegalicia
@camino_xacobeo

Escaparate Vivente de marroquinería _ MOCAO
2022-12-23 11:30 - 13:30 (Europe/Madrid)
Di a historia que os grandes mestres que esculpían o coiro estaban en Marruecos. De aquí o termo “marroquinería”.

Mais o coiro é un deses materiais empregados polo ser humano desde os principios dos tempos para, a partir del, facer pezas de abrigo. E dalgún xeito, ver a compañeiras nosas, artesás do coiro como son Mónica Cao, da firma Mocao, é como asomarnos a unha ventá que nos mostra, fala e nos conecta con eses momentos iniciais da nosa historia, non si? É máxico ver traballar este material e pensar que xeracións tras xeracións continúan este oficio e reformulan esta arte ás necesidades de cada momento, mais sempre traballando sobre a mesma base, un curtido da pel para que esta perdure no tempo.

Cada artesá aplica o seu deseño e creatividade para darlle a forma final que quere que defina o seu propio estilo de produtos. Queres coñecer o traballo de Mónica? Achégate ao Mercado para vela traballar.

Actividade: Escaparate Vivente ‘marroquinería’
Autora: Mónica Cao
Marca: Mocao Artesanía
Lugar: Mercado Galego da Creatividade
Data: 23 de decembro
Horario: 11:30 – 13:30 h

Instagram: @mocaoartesania
Facebook: MOCAO Artesanía

@artesania_de_galicia
@xuntadegalicia
@camino_xacobeo

Escaparate Vivente de escultura de papel reciclado _ D Rositas
2022-12-22 11:30 - 13:30 (Europe/Madrid)
Coñeces a nosa compañeira Charo, a artesá que está detrás da marca D Rositas?
Charo fai esculturas e xoiaría a partir de papel de libros que se van estragando co uso, e de non darlles esa oportunidade, os libros irían ao lixo.
Neste Escaparate Vivente Charo vai facer unha escultura. En concreto, vai crear unha árbore, dándolle forma ás ramas e ás raíces. O tronco e as ramas irán tomando texturas, e recortando as folliñas iremos vestindo a nosa peza.
Apetéceche ver como o libro vai tomando, pouco a pouco a forma da escultura que queremos conseguir? Un carballo, un loureiro, unha figueira…, imos ver que árbore vai inspirando o libro elixido para o escaparate.
Ven a sorprenderte coa delicadeza e sensibilidade coa cal traballa e deseña a nosa compañeira. Toma nota:

Actividade: Escaparate Vivente ‘escultura de papel’
Autora: Charo Remo
Marca: D Rositas
Lugar: Mercado Galego da Creatividade
Data: 22 de decembro
Horario: 11:30 – 13:30 h

Instagram: d_rositas
Facebook: D Rositas Artesanía en Papel

@artesania_de_galicia
@xuntadegalicia
@camino_xacobeo

Taller de xoiaría _ Asuntos Imaxinarios
2022-12-22 05:30 - 19:30 (Europe/Madrid)
Temos de novo connosco á nosa compañeira Diana de Asuntos Imaxinarios.
Quen fixo un taller con Diana sabe da arte desta creativa para facernos pasar un tarde do mais divertida creando pezas de xoiaría. Ata nos vides a ensinar moitas veces á tenda, as pezas que creastes con ela e a contarnos canto as usades. É fantástico conseguir isto e dámosvos as grazas por compartilo connosco.
Pois non podía faltar o seu taller dirixido a pequenos e pequenas de 8 anos en diante, e por suposto, tamén para persoas adultas que sabemos canto os desfrutades.
Neste obradoiro poñeremos en práctica, técnicas básicas da xoiaría para facer pulseiras de arame e doas. Trenzaremos fíos metálicos brandos como son o arame de cobre e aluminio e veremos o uso das cores na xoiaría para facer pezas mais divertidas. Para iso empregaremos contas de cristal e pedra.
Cada quen, ao rematar o taller, levará as pezas creadas. E aquelas persoas con mais maña, poderán levar a xogo coa pulseira, os pendentes. Tamén lle entregaremos unha guía con instrucións básicas de seguridade, descricións de materiais e ferramentas e técnicas empregadas para a elaboración das pezas creadas.
Aceptas o reto de elaborar as túas propias pezas?

Título do taller: “Elaboración de xoias con fíos de arame brandos”
Técnica: trenzado de metais brandos combinado con contas de cristal e pedra
Autora: Diana Fraiz
Marca: Asuntos Imaxinarios
Lugar: Mercado Galego da Creatividade
Data: 22 de decembro
Horario: 17:30 – 19:30 h

Facebook: Asuntos Imaxinarios
Instagram: @asuntosimaxinarios
Pinterest: Asuntos Imaxinarios

@artesania_de_galicia
@xuntadegalicia
@camino_xacobeo

Taller de xoiaría en papel para nenos e nenas _ Soledad Mato
2022-12-21 17:30 - 19:30 (Europe/Madrid)
Hai todo un universo de posibilidades de elaboración de obras de arte a partir do papel. Soledad Mato é xoieira, así de todas esas posibilidades de creacións, ela decántase polo seu sector, o da xoiaría.
Este taller está pensado para ter opcións para os/as mais pequenos/as da casa, aínda que todo adulto/a será benvido/a. Soledad tan só esixe querer pasar unha moi boa tarde relaxada, desfrutando de traballar co papel para conseguir deseñar e crear a partir del, marabillosas pezas de xoiaría.
Aprenderemos a manexar o papel para darlle dureza e forma e cando saiamos do obradoiro, aparte de levar as nosas xoias de deseño propio, levaremos un montón de ideas para facer na casa. Tan só temos que deixar voar a imaxinación para ver ese mundo de posibilidades que nos ofrece este material, aplicar un pouco de deseño e moita paciencia.
Apetéceche divertirte creando connosco?

Título do taller: “Elaboración de xoiaría de papel”
Técnica: dar forma e dureza ao papel para elaborar pezas resistentes
Autora: Soledad Mato
Marca: Soledad Mato
Lugar: Mercado Galego da Creatividade
Data: 21 de decembro
Horario: 17:30 – 19:30 h

Facebook: Joyas únicas Soledad Mato
Instagram: @soledadmato

@artesania_de_galicia
@xuntadegalicia
@camino_xacobeo

Taller de elaboración dun moedeiro de coiro _ Dona Formiguinha
2022-12-20 17:00 - 19:30 (Europe/Madrid)
Nerea, da firma Dona Formiguinha, vai impartir un taller a través do cal elaborar un moedeiro de pel desde cero.
Este obradoiro está pensado para nenos desde os 10 anos ata adultos cun nivel principiante nestas artes de traballar coa pel para conseguir as pezas marabillosas que nos atopamos na marroquinería.
Familiarizarnos co coiro, a textura que ten, as cores, o cheiro da pel, facer o deseño do patrón das distintas pezas e logo elaborar a peza final, son os obxectivos deste taller.
Gustaríache elaborar un moedeiro para ti, ou para agasallar, pero feito por ti?

Título do taller: “Elaboración dun moedeiro de coiro”
Técnica: patrón en ensamblaxe de pezas de coiro para crear un moedeiro
Autora: Nerea Herrera
Marca: Dona Formiguinha
Lugar: Mercado Galego da Creatividade
Data: 20 de decembro
Horario: 17:00 – 19:30 h

Facebook: @Dona Formiguinha
Instagram: @donaformiguinha_galicia

@artesania_de_galicia
@xuntadegalicia
@camino_xacobeo

Escaparate Vivente de traballo do coiro _ Dona Formiguinha
2022-12-20 11:30 - 13:30 (Europe/Madrid)
Nerea é unha das nosas creativas que traballa o coiro. Baixo a súa marca Dona Formiguinha podedes atopar as marabillas que fai con este material.
Esta artesá inqueda, inconformista, amante dos pequenos detalles e traballadora coma unha formiga vainos deleitar cunha mostra en directo do seu traballo diario.
Destacar do seu traballo que todos os seus produtos están feitos para durar e empregando un coiro de curtición natural, é dicir, usando para curtir taninos vexetais de madeira de acacia, carballo, castaño ou quebracho, en vez de cromo. Traballa de xeito totalmente artesanal e sobre todo con peles de vaca ou cabalo.
Pois si queres coñecela, saber curiosidades do seu traballo e segredos da artesanía do coiro, vente pola tenda.

Actividade: Escaparate Vivente ‘elaboración dunha peza de coiro’
Autora: Nerea Herrera
Marca: Dona Formiguinha
Lugar: Mercado Galego da Creatividade
Data: 20 de decembro
Horario: 11:30 – 13:30 h

Instagram: @donaformiguinha_galicia
Facebook: Dona Formiguinha

@artesania_de_galicia
@xuntadegalicia
@camino_xacobeo

Escaparate Vivente de xoiaría de vidro _ Tejeluz
2022-12-18 11:30 - 13:30 (Europe/Madrid)
Xa coñecedes ao noso compañeiro Juan Fuente de traballos que fixo no directo desde o Mercado. A través do seu Escaparate Vivente vai mostrarnos un dos piares básicos do seu traballo diario que comercializa baixo a marca Tejeluz: a técnica de fusing.
En que consiste o fusing e por que é tan importante no seu día a día?
Juan traballa co vidro para, a partir del, facer xoiaría. Pois ben, a técnica do fusing, vitrofusión ou fusión de vidro, como o seu nome fai intuír, consiste na superposición de varias placas de vidro para logo fundilas no forno, a altas temperaturas, para que estas se convertan nunha única peza final. Esta é unha das bases do traballo de Juan para facer a xoiaría de vidro.
Veremos nesta mostra de traballo en directo, desde o momento do corte do material, e a preparación do mesmo para a montaxe final da xoia.
Queres coñecer os segrediños do traballo deste artesán? Achégate ao Mercado:

Actividade: Escaparate Vivente ‘corte do vidro para aplicar logo a técnica do fusing’
Autora: Juan Fuente
Marca: Tejeluz
Lugar: Mercado Galego da Creatividade
Data: 18 de decembro
Horario: 11:30 – 13:30 h

Instagram: @tejeluz_arte_en_vidrio
Facebook: Tejeluz, Arte en vidrio

@artesania_de_galicia
@xuntadegalicia
@camino_xacobeo

Taller de pintura sobre metacrilato _ Tejeluz
2022-12-18 05:30 - 19:30 (Europe/Madrid)
Gustaríache crear unha orixinal vidreira cun motivo de Nadal para colgar na árbore? Ou nunha fiestra, o fascinante é que xogue cos reflexos da luz.
Juan, da marca Tejeluz, ten o taller preparado para que deixes voar a imaxinación e te leves a túa propia obra para casa.
Neste obradoiro traballaremos con pintura de vidro para pintar sobre metacrilato, un motivo de Nadal. Cada persoa asistente ao taller levará unha imitación de vidreira creada por ela mesma.
Se tes mais de 7 anos toma nota e ven a pasar un rato moi divertido connosco. No anterior taller saíron verdadeiras belezas das mans dos/as nosas pequenos/as. Seguro que desta vez tamén descubrimos grandes artistas.
Toma nota do taller:

Título do taller: “Elaboración dunha imitación de vidreira cun motivo de Nadal”
Técnica: Pintura de vidro
Autor: Juan Fuente
Marca: Tejeluz
Lugar: Mercado Galego da Creatividade
Data: 18 de decembro
Horario: 17:30 – 19:30 h

Instagram: @tejeluz_arte_en_vidrio
Facebook: Tejeluz, Arte en vidrio

@artesania_de_galicia
@xuntadegalicia
@camino_xacobeo

Taller de expresión corporal e xogos para familias _ Danza las Lenguas
2022-12-17 17:00 - 19:00 (Europe/Madrid)
Achegámosche unha marabillosa proposta de taller: expresión corporal e xogos para familias.
O obxectivo desta formación é conseguir a través da expresión corporal e os xogos en familia, coñecernos e achegarnos, maiores e nenos, a través do baile e do xogo e sobre todo, sobre todo, pasar un moi bo momento xuntos/as.
Para iso servímonos e acompañámonos coa música, o xogo e queremos conseguir sacar a flote as distintas destrezas que nos permiten achegarnos entre nós, pequenos e maiores. A nosa guía vais ser Eugenia, do proxecto Danza las Lenguas.
Se queres coñecer o que o baile e a música é capaz de conseguir en ti mesmo/a, déixate levar pola nosa compañeira Eugenia a través desta experiencia.

Título do taller: “Expresión corporal e xogos para familias”
Técnica: música e xogo
Autora: Eugenia González
Marca: Danza las Lenguas
Lugar: Mercado Galego da Creatividade
Data: 17 de decembro
Horario: 17:00 – 19:00 h
O custo desta formación son:

Nenos: 10 €
Adultos: 20 €

Facebook: Danza las Lenguas
Instagram: @danzalaslenguas

Escaparate Vivente de xoiaría _ Soledad Mato
2022-12-17 11:30 - 13:30 (Europe/Madrid)
Temos de novo un Escaparate Vivente de xoiaría, de Soledad Mato. Mais desta vez pretende sorprendernos coa técnica que nos vai mostrar.
Estamos habituados/as a ver traballar a Soledad con pedras semipreciosas e prata. O peso das súas xoias recae en gran medida nas historias xeolóxicas que esta xoieira nos conta sobre a formación dos minerais que traballa. As peculiaridades desa formación de minerais son as que lle dan a personalidade, a beleza e fan única a cada xoia.
Neste escaparate sen embargo quere mostrarnos como fai unha peza de esmalte sobre metal ao lume. E en que consiste? Que é o que nos vai ensinar? Pois imos descubrilo no seu traballo en directo, que che parece?

Actividade: Escaparate Vivente ‘esmalte sobre metal ao lume’
Autora: Soledad Mato
Marca: Soledad Mato
Lugar: Mercado Galego da Creatividade
Data: 17 de decembro
Horario: 11:30 – 13:30 h

Instagram: @soledadmato
Facebook: Joyas únicas Soledad Mato

@artesania_de_galicia
@xuntadegalicia
@camino_xacobeo

Taller de serigrafía artesanal _ amorote printing workshop
2022-12-16 17:30 - 19:30 (Europe/Madrid)
É unha demanda para moitos e moitas, o taller de estampación de Sandra. Pois aquí o temos para este Nadal.
Xa coñecedes a marca amorote, baixo a cal Sandra comercializa todos os seus deseños. E tamén coñecedes o seu taller de estampación, amorote printing workshop, donde traballa con varias técnicas de impresión artesanal para plasmar as imaxes sobre os soportes e materiais elixidos.
Aínda que coñece e traballa moitas técnicas de estampación, a que vai ensinar en profundidade neste obradoiro é a vosa favorita: a serigrafía artesanal. Desta vez vainos ensinar a serigrafiar con tres cores diferentes e traballaremos sobre base téxtil. Crearemos unha composición de tres figuras e cada figura terá unha cor distinta. A prenda sobre a que estampemos será de algodón, a que ti queiras traer para levala personalizada e convertela en única.
Elixe unha prenda de algodón e dunha cor clara que teñas na casa ou merques para o obradoiro e acepta o reto de levala personalizada para ti (ou para alguén a quen lla queiras agasallar…)
Toma nota do taller:
Título do taller: “Estampación sobre prenda de algodón con tres cores”
Técnica: Serigrafía artesanal
Autora: Sandra de Rego
Marca: amorote
Lugar: Mercado Galego da Creatividade
Data: 16 de decembro
Horario: 17:30 – 19:30 h

Instagram: @amoroteprintingworkshop
Facebook: Amorote printing workshop

@artesania_de_galicia
@xuntadegalicia
@camino_xacobeo

Escaparate Vivente de xoiaría _ Asuntos Imaxinarios
2022-12-15 11:30 - 13:30 (Europe/Madrid)
Xa coñecedes á nosa compañeira Diana Fraiz, a xoieira que está detrás da firma Asuntos Imaxinarios.
Pois Diana estará mañá, xoves, día 15, traballando en directo desde o escaparate do Mercado, para que quen teña a curiosidade, coñeza os segredos dos procesos de creación e materiais cos cales traballa esta artesá.
Vai elaborar en directo uns pendentes manipulando unha folla de metal e empregando fío de arame.
Entre as ferramentas de traballo que vai usar están as súas propias mans, un martelo sobre bigornia, o lume dun soprete e a serreta.
Se queres ver unha demostración de traballo artesanal, achégate ao Mercado:

Actividade: Escaparate Vivente ‘elaboración duns pendentes’
Autora: Diana Fraiz
Marca: Asuntos Imaxinarios
Lugar: Mercado Galego da Creatividade
Data: 15 de decembro
Horario: 11:30 – 13:30 h

Instagram: @asuntosimaxinarios
Facebook: Asuntos Imaxinarios

@artesania_de_galicia
@xuntadegalicia
@camino_xacobeo

Taller de elaboración dunha vidreira coa técnica Tiffany_ Tejeluz
2022-12-14 17:00 - 20:00 (Europe/Madrid)
Xa coñecedes ao noso compañeiro Juan, da marca Tejeluz, e a fascinación que este artesán sente polo vidro e o xogo que este fai coa luz e as cores cando se atopan.
Estamos acostumados/as a que exprese esa paixón a través das súas pezas de xoiaría. Mais desta volta quere sorprendernos e decidiu que neste obradoiro nos vai ensinar a elaborar unha vidreira coa técnica Tiffany.
Traballaremos con pezas de vidro de diferentes cores para que nos dean xogo a facer divertidas combinacións entre elas. Cortaremos estas pezas de vidro, aprenderemos a aplicar unha lámina de cobre e a soldar finalmente as peciñas que cortamos para ensamblalas e crear arte de luz e cor sobre vidro.
Atréveste co reto?

Título do taller: “Creación dunha vidreira coa técnica Tiffany”
Técnica: Tiffany
Autor: Juan Fuente
Marca: Tejeluz
Lugar: Mercado Galego da Creatividade
Data: 14 de decembro
Horario: 17:00 – 20:00 h

Instagram: @tejeluz_arte_en_vidrio
Facebook: Tejeluz, Arte en vidrio

@artesania_de_galicia
@xuntadegalicia
@camino_xacobeo

Taller de xoiaría _ Noga Art´s
2022-12-13 17:30 - 19:30 (Europe/Madrid)
De novo temos no Mercado un taller da nosa compañeira Adriana. Ela é a artesá que está detrás da marca Noga Arts Joyería, e xa que vos gustan tanto os seus talleres, aquí temos outro dos seus obradoiros.
Adriana traballa, sobre todo a prata, e fai peza a peza de xeito totalmente artesanal. Por iso a proposta desta formación: creación dunha xoia, en prata, e facelo desde cero ata o remate final.
Apetéceche coñecer o traballo que hai detrás das pezas de xoiaría? Toma nota:
Título do taller: “Creación dunha peza feita en prata”
Técnica: xoiaría tradicional
Autora: Adriana Clemencia Alzate
Marca: Noga Arts Joyería de Autora
Lugar: Mercado Galego da Creatividade
Data: 13 de decembro
Horario: 17:30 – 19:30 h

Instagram: noga_arts
Facebook: Noga Art’s Joyería Artística / Autora

@artesania_de_galicia
@xuntadegalicia
@camino_xacobeo

Estreo do videoclip 'Rebolos de Maruxío' _ Maruxío galletas de obrador
2022-12-10
Marabillosa proposta temos este fin de semana no Mercado: a presentación do video musical ‘Rebolos de Maruxío’.
Quen coñece as galletas do obradoiro de María e Uxío, sabe que todo o que elaboran coas súas mans se converte nunha verdadeira exquisitez. E este sábado, aparte de probar sabores creados por eles mesmos, temos a sorte de anunciarvos que van presentar o seu vídeo musical no Mercado Galego da Creatividade. Un traballo que é unha colaboración de:

Maruxío galletas de obrador
Estudio de grabación: Xonix Records
Voces: Celia Pía, María Corral e Uxío
Violín: Manu de Serodio Creacións
Música, letra e pandeireta: Inés Mirás
Peneira: María
Corno: Xiquinho
Fotos: Ariadna Silva

Título da obra: “Rebolos de Maruxío”
Obra: vídeo musical
Marca: Maruxío
Lugar da exposición: Mercado Galego da Creatividade
Data: 10 de decembro
Hora: 19:00 h
Instagram: @maruxio_galletas
Facebook: MARUXIO_TerraeSal

Escaparate Vivente de escaparatismo _ Denadinteriores e Spacio b
2022-12-09 09:00 - 15:00 (Europe/Madrid)
Xa coñecedes as nosas compañeiras Bea Barril, de Spacio b, e Almudena Rodríguez, de Denadinteriores. Elas son as encargadas de preparar o noso escaparate con motivo desta época de Nadal.
Baseándose na temática tradicional dos fogares galegos durante estas datas, van crear un espazo que acolla ao Apalpador, mais coñecido en zonas interiores de Galicia, e tamén os tradicionais Beléns.
Na tenda temos varias representacións destes persoeiros da nosa tradición xa que cada marca crea a súa propia representación deles, e con materiais do mais diversos. É todo un reto para Bea e Almudena integrar nunha única escena, esta variedade de interpretacións.
Este venres, en directo, desde o escaparate do Mercado, iremos descubrindo como o van conseguindo ao longo da mañán.
Actividade: Escaparate Vivente de escaparatismo
Autoras: Almudena Rodríguez e Bea Barril
Marca: Denadinteriores e Spacio b
Lugar: Mercado Galego da Creatividade
Data: 9 de decembro
Horario: 9:00 – 15:00 h

Instagram: @denadinteriores
Facebook: @Dena Dinteriores
Instagram: spaciob
Facebook: Spacio-b

@artesania_de_galicia
@xuntadegalicia
@camino_xacobeo

Exposición de produtos estampados artesanalmente _ amorote printing workshop
2022-12-06 - 2022-12-16
Abrimos de novo o noso espazo de talleres e exposicións para acoller a obra de amorote printing work shop. Detrás desta firma está a nosa compañeira Sandra de Rego, unha profesional do deseño gráfico que se atopou coas técnicas de estampación e xa nunca mais as deixou.

“Ola! Eu son Sandra e amorote é un taller de estampación artesanal sobre téxtil, papel e madeira.
Con esta exposición de “Miña terra galega” quero amosar de cerca e en directo, os segredos do meu traballo artesanal e creativo.
A través das técnicas de impresión, plasmo, sobre diferentes soportes, deseños inspirados en Galicia. E aínda que a serigrafía artesanal, é a técnica protagonista do meu taller, emprego outras como son o gravado en releve.
Poñendo sempre no centro das temáticas, iconas da natureza e paisaxe galega, creo imaxes cun estilo moi propio, e tamén colaboro con outros artistas residentes en Galicia.”

Desta creativa destacamos a súa aposta por traballar dende o respecto e o coidado do planeta. É por iso que emprega como base, prendas de comercio xusto, tecidos orgánicos, pezas de reciclaxe e tintas con base de auga.

Sandra converteu o espazo expositivo do Mercado Galego da Creatividade, nunha verdadeira tenda-taller de estampación, na que traballar en directo e lucir en todo o seu esplendor as pezas da súa marca amorote. Podedes atopar desde taciñas, camisetas, láminas, suadoiros…, e un longo etcétera de artigos de decoración, ben para o fogar ou para vestir.

Se che parece máxico o proceso de estampar deseños que che gustan sobre produtos de diferentes texturas e materiais, ven ao Mercado e achégate á exposición para que Sandra che descubra como funcionan e os segredos das distintas técnicas de impresión que ela emprega.

Título da exposición: “Miña terra galega”
Técnica: serigrafía artesanal
Autora: Sandra de Rego
Marca: amorote printing workshop
Lugar da exposición: Mercado galego da creatividade
Data: Do 6 – 16 de decembro

Instagram: @amoroteprintingworkshop
Facebook: Amorote printing workshop

Taller de elaboración de velas aromáticas _ BJ Candle Studio
2022-11-26 11:00 - 13:00 (Europe/Madrid)
Tes curiosidade por coñecer o proceso de creación dunha vela aromática?

Gustaríache participar nunha actividade divertida e relaxante á vez?

Se a resposta a unha das anteriores pregunta é un si, a nosa compañeira Elena, da marca Bj Candle, vai impartir o taller perfecto para ti!

Toma nota:

En que consiste o taller?
Neste obradoiro imos partir desde cero, para crear, coas nosas propias mans, unha veliña aromática.
Debemos coñecer os principais tipos de cera, as características de cada unha delas e como diferencialas. Elena xa ten unha longa traxectoria neste eido e vainos ensinar a recoñecer diferentes ceras, características destas e por que elixir unha ou outra.
Aprenderemos cales son as partes e elementos fundamentais que deben estar si ou si, no proceso de elaboración dunha vela profesional.

Por que asistir a este obradoiro?
Porque es unha persoa á que lle gustan as velas aromáticas, coñeces o valor destas, como nos acompañan e como fixan recordos asociados a determinados aromas, deses momentos especiais.
Porque levarás unha vela aromática, profesional, feita por ti, coas túas propias mans.
Porque aprenderás a diferenciar que velas consumir e por que.
E todo isto vai acompañado dun resumo para ti de todo o proceso de elaboración e unha lista de tendas online nas que poder conseguir estes pequenos-grandes caprichos.

Precisas mais razóns?

Actividade: Obradoiro de elaboración dunha vela aromática profesional
Autora: Elena Mahía
Marca: Bj Candle
Lugar: Mercado Galego da Creatividade
Data: venres, día 26 de novembro
Horario: 11:00 – 13:00 h

Para que coñezas o traballo de Elena, aquí deixamos as súas RRSS:

Instagram: @bjcandlestudio
Facebook: BJ Candle Studio
Pinterest: BJ Candle Studio

Merca o teu taller aquí Mercar

Taller de elaboración de velas aromáticas _ BJ Candle Studio
2022-11-25 17:30 - 19:30 (Europe/Madrid)
Tes curiosidade por coñecer o proceso de creación dunha vela aromática?

Gustaríache participar nunha actividade divertida e relaxante á vez?

Se a resposta a unha das anteriores pregunta é un si, a nosa compañeira Elena, da marca Bj Candle, vai impartir o taller perfecto para ti!

Toma nota:

En que consiste o taller?
Neste obradoiro imos partir desde cero, para crear, coas nosas propias mans, unha veliña aromática.
Debemos coñecer os principais tipos de cera, as características de cada unha delas e como diferencialas. Elena xa ten unha longa traxectoria neste eido e vainos ensinar a recoñecer diferentes ceras, características destas e por que elixir unha ou outra.
Aprenderemos cales son as partes e elementos fundamentais que deben estar si ou si, no proceso de elaboración dunha vela profesional.

Por que asistir a este obradoiro?
Porque es unha persoa á que lle gustan as velas aromáticas, coñeces o valor destas, como nos acompañan e como fixan recordos asociados a determinados aromas, deses momentos especiais.
Porque levarás unha vela aromática, profesional, feita por ti, coas túas propias mans.
Porque aprenderás a diferenciar que velas consumir e por que.
E todo isto vai acompañado dun resumo para ti de todo o proceso de elaboración e unha lista de tendas online nas que poder conseguir estes pequenos-grandes caprichos.

Precisas mais razóns?

Actividade: Obradoiro de elaboración dunha vela aromática profesional
Autora: Elena Mahía
Marca: Bj Candle
Lugar: Mercado Galego da Creatividade
Data: venres, día 25 de novembro
Horario: 17:30 – 19:30 h

Para que coñezas o traballo de Elena, aquí deixamos as súas RRSS:

Instagram: @bjcandlestudio
Facebook: BJ Candle Studio
Pinterest: BJ Candle Studio

Merca o teu taller aquí Mercar

Taller de fotografía de produto _ Fuco Reyes
2022-11-18 16:00 - 2022-11-19 20:00 (Europe/Paris)
Queremos convidarvos a dous talleres de fotografía de produto. Son obradoiros promovidos pola Fundación Artesanía de Galicia e estarán impartidos polo fotógrafo Fuco Reyes.

En que consisten?

Son dúas actividades formativas, de fotografía de produto, realizadas de xeito presencial na sede de Creativas Galegas (Rúa da Caldeirería, 36):

Taller de fotografía con móbil: 4 horas de duración.
Taller de fotografía con cámara: 12 horas de duración.

Para estes talleres vaise dar prioridade aos obradoiros inscritos en Artesanía de Galicia e para un grupo máximo de 15 alumnos/as.

Actividade: Taller de fotografía de producto con cámara
Promove: a Fundación de Artesanía de Galicia
Docente: Fuco Reyes
Lugar: Mercado Galego da Creatividade (sede física de Creativas Galegas)
Datas e horarios do curso completo:

18 de novembro: 16:00 – 20:00 h
19 de novembro: 10:30 – 14:30 h e de 16:00 – 20:00 h

Reserva a túa praza aquí: inscrición

@artesania_de_galicia
@xuntadegalicia
@camino_xacobeo

Exposición de pintura _ Pincelada de hada
2022-11-15 08:00 - 2022-11-26 17:00 (Europe/Paris)
‘TEMPO’ é o nome baixo o cal imos ter, no Mercado Galego da Creatividade, a nova colección de obras de Maite Fajardo.
Con que nos vai sorprender esta creativa desta vez?
Deixámosvos aquí un avance do que ela mesma nos conta:
Pintar a tempo, no tempo e con tempo. Pintar… respectando o meu tempo. Sempre hai tempo de chegar a tempo.
Nesta terceira exposición quero reflectir o traballo feito froito de experiencias e coñecementos acadados durante estes dous últimos anos. Trátase dunha pintura de cores tranquilas, cores que veñen á miña mente, nacidas de experiencias e soños. Nesta nova achega ás miñas obras, desexo mostrar a perspectiva dunha aprendiz de artesá que percorre un camiño sosegado ao carón da natureza.
Sabedora de que todo pasa por algo e para algo, abrazo a pintura como un agasallo do destino. E así é como de forma causal, que non casual, creo as miñas pezas. Cada cadro leva un retallo que quero comparir da miña vida.
O que verás é o que eu antes sentín.
Mil grazas por mirar mais alá lo lenzo.
Pois xa sabes, se queres deixarte emocionar por esta poeta que fala a través da pintura…, ven a vernos no M
Título da exposición: “TEMPO”
Técnica: acrílico e acuarela
Autora: Maite Fajardo
Marca: Pincelada de hada
Lugar da exposición: Mercado galego da creatividade
Data: Do 15 – 26 de novembro

Instagram: @pinceladadehada
Facebook: Maite Fajardo Rocha

Taller de fotografía de produto _ Fuco Reyes
2022-11-05 10:30 - 14:30 (Europe/Paris)
Queremos convidarvos a dous talleres de fotografía de produto. Son obradoiros promovidos pola Fundación Artesanía de Galicia e estarán impartidos polo fotógrafo Fuco Reyes.
En que consisten?
Son dúas actividades formativas, de fotografía de produto, realizadas de xeito presencial na sede de Creativas Galegas (Rúa da Caldeirería, 36):

Taller de fotografía con móbil: 4 horas de duración.
Taller de fotografía con cámara: 12 horas de duración.

Para estes talleres vaise dar prioridade aos obradoiros inscritos en Artesanía de Galicia e para un grupo máximo de 15 alumnos/as.

Actividade: Taller de fotografía de producto co móbil
Promove: a Fundación de Artesanía de Galicia
Docente: Fuco Reyes
Lugar: Mercado Galego da Creatividade (sede física de Creativas Galegas)
Data: 5 de novembro
Horario: 10:30 – 14:30 h
Reserva a túa praza aquí: inscrición

@artesania_de_galicia
@xuntadegalicia
@camino_xacobeo

Exposición de fotografía e ilustración _ Casal de Creación
2022-11-01 - 2022-11-12
GALIZA PROFUNDA é unha exposición colectiva que vai facer pousada, entre outros moitos sitios, no Mercado Galego da Creatividade. Unha ollada á realidade do rural galego a través da ilustración e fotografía contemporáneas.
Aquí deixamos a presentación que elas mesmas nos achegan:
A visión do rural galego brinca ás veces entre as imaxes certamente idealizadas que del conservamos de cando eramos cativos, os prexuízos cara o mesmo pero tamén a confrontación fronte á idealización que supón voltar a el cunha ollada adulta.
Esta mostra pretende, dende a conciencia e visión crítica das artistas escollidas, facer unha dignificación do mesmo fronte a unha visión clasista, reaccionaria, costumista e ata denigrante do rural galego que xerou co tempo un “autodio” cara o mesmo, e por conseguinte, cara a toda cultura galega. Pois Galiza non se pode nunca desligar da súa ruralidade como país. Tal “autodio” foi fomentado polo escurantismo dictatorial ao longo dos seus corenta anos de duración, mais segue perdurando aínda no imaxinario colectivo do Estado e entre parte dos propios galegos e galegas. Esta idea refléxase de forma explícita, por exemplo, na diglosia persistente.
Se ben é certo que fronte a certas visións utópicas do rural galego que se poidan ter dende a cidade, o día a día no mesmo alónxase desa idealización. Por iso tamén, as pezas elixidas axúdannos a confrontar esa dimensión bucólica á realidade tan dura que pasaron os nosos avós e avoas, especialmente as mulleres, feito reflexado en pezas como a de Lidia Cao ou nas lavandeiras do colaxe de Pampillo Store; ou noitras profesión case exclusivamente femininas da man de Xiralúa. Mulleres bravas e homes que con todo en contra lograron erguerse e sobrevivir en tempos de miseria tal como a posguerra. A Memoria Histórica tamén está presente na mostra cos frotagges de Rebeca Lar e xoga un pael chave para entendermos a actual concepción do país e os seus silencios.
GALIZA PROFUNDA quere facernos reflexionar sobre a dicotomía entre a fermosura do rural xunto coa potencia e riqueza do mesmo e as causas para o seu difícil desenvolvemento. Cómo, a pesares de termos todo a prol nosa, o contexto social e político logrou que non avanzaramos nestes séculos todo o que mereciamos. Reflexión esta última representada na obra que fecha a mostra: a ilustración de Pruden TT na súa colaboración con Acontravento.
O peso do caciquismo e posterior franquismo e a actual concepción da Galiza infravalorada no conxunto do Estado, é aínda unha lousa que a pesares do tempo, segue a alimentar esa idea de “autodio” aínda latente en parte da sociedade galega.

Título da exposición: ‘GALIZA PROFUNDA‘
Técnica: ilustración e fotografía
Autoras:

Lidia Cao
Pampillo Store
Mary de Lirios
Deica Creacións
Acontravento / Prudent TT
Cavaliño do Demo
Xiralúa
Ariadna Silva Fernández
Sabela Eiriz
Alberte Peiteavel
Rosa de Cabanas
Rebeca Lar
Alejandro Mosquera
Neka (Artista convidada)

Enmarcación creativa: Casal de Creación
Lugar da exposición: Mercado galego da creatividade
Data: Do 1 – 12 novembro

Exposición de escultura _ Napalmadaman
2022-10-18 - 2022-10-29
Inauguramos unha nova exposición no Mercado.
Desta vez abrimos as portas para marabillarnos, en vivo e en directo, co traballo Juan.
Como moitos e moitas sabedes, é un compromiso compartido entre as moitas marcas deste colectivo, reducir a cantidade de lixo que desbotamos para coidar o planeta que nos acolle e deixar a menor pegada posible. Cada quen no seu sector, intentamos crear deseños orixinais a partir de materiais que de xeito habitual van ao lixo. Materiais que están en perfecto estado e que con un pouco de imaxinación poden ser empregados para crear algo útil e necesario, e así evitarnos mercar outros novos, para facer o mesmo, e seguir xerando mais residuos.
E por que recordamos isto?
Porque a seguinte colección de obras caracterízase, ademais de por orixinalidade e deseño, polo compromiso e a responsabilidade de Juan cos materiais empregados á hora de traballar.
Cantos paquetes chegan aos nosos fogares a diario? Canto recheo ven nesa paquetería e vai directamente ao lixo, estando en perfecto estado? E que podemos facer con el para empregalo en algo útil e non tiralo?
Estas preguntas son as que fixo Juan antes de poñer en marcha a súa marca: Napalmadaman. E tamén se fixou en que un dos materiais mais abundantes como protector e illante é o polistireno expandido (coñecido popularmente como poliespan). Un material moi usado para embalar electrodomésticos, materiais de obra…, que chega impecable ao seu destino e así de intacto vai directo ao lixo. De aquí xorde a idea do noso compañeiro.
Desde ese momento no que xorde a idea, son moitos os e moi diferentes os produtos que Juan foi creando. Mais para esta exposición decidiu poñer como centro da mesma, a luz, e crear entorno a ela, orixinais e marabillosos deseños de lámpadas a partir deste material reutilizado: o polistireno.
Este creativo autodidacta, xa leva mais de cinco anos co seu proxecto, sustentado na reciclaxe de materiais e apostando por unha verdadeira economía circular.
Convidámosvos a ver este seu último traballo, a elegancia coa que xoga coa luz e como, a partir dun bo deseño e moita creatividade, converte o polistireno nunha lámpada exclusiva.

Título da exposición: “BRANCO”
Técnica: corte de polistireno expandido con fío de ferroníquel ou fío de nicrom, tamén coñecido como fío quente.
Autor: Xoán Lens
Marca: Napalmadaman
Lugar da exposición: Mercado galego da creatividade
Data: Do 18 – 29 de outubro

Instagram: @napalmadaman
Facebook: @Napalmadaman

Exposición colectiva _ marcas Creativas Galegas
2022-10-06 - 2022-10-15
Temos unha nova exposición no Mercado!
Esta vez trátase dunha exposición colectiva de diferentes marcas Creativas Galegas. Unha exposición mixta para a que fixemos unha selección de obras de cada unha das firmas.
Dentro das pezas seleccionadas podemos atopar obra pictórica de Celia Pía, María Feijoo e Marica da Berza. Tamén encontramos as vidreiras de Arlequina Design ou as esculturas de madeira de SonAgasallo. Como exemplo de ilustración temos na exposición os cadros de Quenindiola e seleccionamos para esta mostra os tapices de Belategui Regueiro.
Escollemos tamén pezas de téxtil que son especiais para nós. Entre esas obras selectas están as da marca Pécora, amorote, Paripepop e complementos como os de Boro.
Quixemos engadir as obras de Capixuta como exemplo de ata onde se pode chegar coa técnica da cestería.
Xa ves que temos unha ampla selección así que ven a visitarnos.

Título da exposición: “Exposición colectiva mixta”
Autoras/es: marcas Creativas Galegas
Lugar da exposición: Mercado Galego da Creatividade
Data: 6 – 15 de outubro
